text: Jagoran ya bayyana Basiji a matsayin wata hakika mai girma da haske sannan kuma maras tamka, sannan kuma yayin da yake ishara da kasantuwar mata da maza da tsofi da matasa a cikin dakarun na Basij, Jagoran ya ce: Kasantuwar dukkanin kabilu da bangarori na Iran da suka hada da malamai da daliban jami'a, daliban makarantun, malaman makarantu, malaman addini, ma'aikata da leburori da manoma da ‘yan kasuwa da sauransu cikin dakarun Basiji, lamari ne da ke nuni da irin abin da wannan cibiya ta Basij ta kumsa.